b'\n_START_ARTICLE_\nLudvik Zepi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nV Celju (1901) in v Mariboru (1902\xe2\x80\x931908) je obiskoval klasi\xc4\x8dno gimnazijo. Po maturi je bil stenograf in strojepisec pri notarju Lovru Ba\xc5\xa1u v Celju in odvetniku Gvidu Sernecu v Ormo\xc5\xbeu. Hkrati je \xc5\xa1tudiral pravo v Gradcu, opravil tu prva dr\xc5\xbeavna izpita, diplomiral pa 1919 v Zagrebu. V letih 1923\xe2\x80\x931928 je obiskoval konservatorij Glasbene matice (kompozicijske predmete pri Slavku Ostercu in Lucijanu Mariji \xc5\xa0kerjancu, pri njem \xc5\xa1tudiral \xc5\xa1e privatno). Od 1919 je delal v dr\xc5\xbeavni finan\xc4\x8dni slu\xc5\xbebi v Ljubljani, od 1922 pa vse do upokojitve 1949 pa v zavarovalni banki Slavija kot ravnateljski tajnik. Leta 1948 (ali 1949) se je honorarno zaposlil v NUK, kjer je osnoval, uredil in vodil glasbeno zbirko in izdal Navodila za obdelavo muzikalij (1952)._NEWLINE_Do leta 1914 je vodil razli\xc4\x8dne pevske zbore, od 1922-1955 je bil korepetitor Zbora Glasbene matice. Ustanovil in vodil je Slovenski vokalni kvintet (1931-1941), s katerim je uveljavil visoke kriterije mo\xc5\xa1kega komornega petja. Prou\xc4\x8deval je Gallusov opus (Sledovi slovenske narodne pesmi v Gallusovih skladbah, 1938), izdal ve\xc4\x8d njegovih del in jih prirejal za druga\xc4\x8dne zborovske zasedbe; harmoniziral je tudi ljudske pesmi za mo\xc5\xa1ke glasove. Je soavtor slovenske planinske bibliografije Gore v besedi, podobi in glasbi (1965).'